Diari Oficial de la Generalitat Valenciana


Sumari del DOGV 4107, del 16-10-2001 (2001/9534)

Resolució de contracte menor de tancament de la parcel·la del pavelló poliesportiu cobert municipal de Monòver (A), adjudicat a Instalaciones Deportivas Grupo G y P, SL.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4107

Data del DOGV
:   16-10-2001

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2001/9534


Organisme emissor
:   Conselleria de Cultura i Educació

Tipus de document
:   Resolució

Resolució de contracte menor de tancament de la parcel·la del pavelló poliesportiu cobert municipal de Monòver (A), adjudicat a Instalaciones Deportivas Grupo G y P, SL. [2001/X9534]
  
Esgotats els tràmits legalment establits i en compliment dels arts. 58 i següents de la Llei 30/92, de 26.12.92, la Conselleria de Cultura i Educació, acorda publicar en el DOGV la Resolució de data 31.07.01 que seguidament es transcriu:
  
Vist l'expedient de contractació de les obres de tancament de la parcel·la del pavelló poliesportiu cobert municipal de Monòver (A), en aquest es posen de manifest els següents
  
Antecedents de fet
  
1é.- Per mitjà de resolució del director general de Règim Econòmic, de 07.06.2000, actuant per delegació del conseller de Cultura, i Educació, va ser adjudicat pel procediment de contracte menor, l'obra adés esmentada a l'empresa Instalaciones Deportivas Grupo G y P, SL, per import de 3.945.074 PTA, i un termini d'execució de 2 mesos.
  
2é.- El 03.08.2000, amb l'assistència dels representants de la Conselleria de Cultura i Educació, de l'Ajuntament de Monòver i de l'empresa adjudicatària, s'alça Acta de Comprovació de Replantejament Viable, la qual cosa significa, conforme amb allò que s'ha disposat en l'art. 127, apartat D) del Reglament General de Contractació, que les obres hauran d'iniciar-se l'endemà i concloure el 03.10.2000.
  
3é.- Transcorregut el termini d'execució el contractista no havia iniciat els treballs, sense que en cap moment haja justificat el retard ni sol·licitat cap tipus de pròrroga o ajornament, a pesar dels reiterats requeriments realitzats des de la Direcció General de l'Esport.
  
4é.- Per això, amb data 26.12.2000 la Direcció General de l'Esport proposa la resolució del contracte de referència, acordant-se, per resolució de l'òrgan de contractació de 01.02.01, la tramitació de l'oportú expedient contradictori.
  
5é.- De conformitat amb allò que s'ha disposat en l'art. 26 del RD 390/1996, d'1 de març, i en l'art. 84 de la Llei de Règim Jurídic de les Administracions Públiques i del Procediment Administratiu Comú, amb data 02.02.01 va ser notificada a l'interessat la iniciació del tràmit d'audiència, donant-li un termini de deu dies naturals perquè formulara les al·legacions que estimara pertinents.
  
6é.- En el termini concedit, que finalitzava el 24 de febrer, el contractista no va formular cap al·legació.
  
Als fets exposats són d'aplicació els següents
  
Fonaments de dret
  
1é.- La procedència de la resolució del contracte ve expressament arreplegada en l'art. 111 del RD legislatiu 2/200, de 16 de juny, pel qual s'aprova el text refós de la Llei de Contractes de les Administracions Públiques, que en la seua apartat e) establix com a causa de resolució, aplicable a tot tipus de contractes administratius: «la demora en el compliment dels terminis per part del contractista ...».
  
2é.- Pel què fa als efectes de la resolució, l'art. 113.4 del mateix teste legal establix que: «quan el contracte es resolga per incompliment culpable del contractista li serà confiscada la garantia i deurà, a més a més, indemnitzar a l'administració els danys i perjudicis ocasionats en el que excedisquen de l'import de la garantia confiscada».
  
No obstant això, atés que en els contractes menors la llei no contempla l'exigència de garantia provisional ni definitiva, no escau en este cas la confiscació.
  
D'altra banda, ja que està prevista l'adjudicació de l'obra a una nova empresa, pel mateix import inicialment aprovat, tampoc no s'han produïts danys o perjudicis que hagen de ser rescabalats.
  
Per les raons exposades, havent-se emés preceptiu informe per l'Àrea Jurídica el 04.06.01, en exercici de les competències que li han sigut atribuïdes, esta Conselleria ha resolt:
  
- Declarar resolt el contracte menor d'obres de tancament de la parcel·la del pavelló poliesportiu cobert municipal de Monòver (A), adjudicat a l'empresa Instalaciones Deportivas Grupo G Y P, SL, per import de 3.945.074 PTA.
  
- No escau la confiscació de la garantia, ni l'exigència d'indemnització de danys i perjudicis.
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciós Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà de la seua notificació.
  
b) El recurs contenciós administratiu haurà de plantejar-se davant de Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.